“Сам я вельмі люблю гімнастыку. Лічу, што менавіта дзякуючы ёй у дзяцей развіваюцца тыя фізічныя якасці, якія ў далейшым дапамагаюць ім дасягаць высокіх вынікаў, — адзначае Уладзімір Адамавіч. — Люблю таксама лыжныя гонкі і футбол”. Дарэчы, і ў гэтых відах спорту вучні Уладзіміра Краўцова заўсёды вылучаліся толькі са станоўчага боку. Напрыклад, школьная каманда хлопчыкаў 1999 года нараджэння па міні-футболе пад кіраўніцтвам настаўніка тройчы станавілася пераможцай раённых спаборніцтваў.